《和周焘合江亭 其二》
宋代·孙俟

西南都会锦官城，持节来寻汉客星。去国谩追千里马，还家拟客一帆舲。

公才磊落宜方面，我病荒疏冒使令。未许东山同笑傲，胜游聊可上丹青。

作者简介：孙俟，徽宗政和六年（一一一六），田陕西路转运副使改知秦州（《宋会要辑稿》选举三三之二九）。七年，在成都与周焘作诗唱和。宣和元年（一一一九），知福州。二年，移洪州。六年，知广州（以上《北宋经抚年表》卷五、《南宋制抚年表》卷下）。今录诗四首。